**KONTRAKTSFORMULAR**

**FOR KJØP AV BIODRIVSTOFF**

mellom

[Virksomhet]

………………………………………………

(heretter kalt Oppdragsgiver)

og

………………………………………………

(heretter kalt Leverandør)

Organisasjonsnr.: ……………………………

Innhold

[1 Partenes representanter (standardvilkårene pkt. 2) 3](#_Toc19277586)

[2 Kontraktsperiode 3](#_Toc19277587)

[3 Avrop under rammeavtale 3](#_Toc19277588)

[4 Leveransen 3](#_Toc19277589)

[4.1 Varer 3](#_Toc19277590)

[5 Retur og feilleveranser 3](#_Toc19277591)

[6 Forsikring (standardvilkårene pkt. 4.7) 3](#_Toc19277592)

[7 Underleverandører (standardvilkårene pkt. 4.8) 4](#_Toc19277593)

[8 Pris og betaling (standardvilkårene pkt. 8) 4](#_Toc19277594)

[8.1 Pris 4](#_Toc19277595)

[8.2 Elektronisk faktura 4](#_Toc19277596)

[8.3 Fakturaspesifisering 4](#_Toc19277597)

[8.4 Betalingsbetingelser 5](#_Toc19277598)

[9 Dagmulktsatser (standardvilkårene pkt. 10.2) 6](#_Toc19277599)

[10 Miljøbestemmelser 6](#_Toc19277600)

[10.1 Miljøpolicy 6](#_Toc19277601)

[10.2 Dokumentasjon av ledelsessystem for miljø 6](#_Toc19277602)

[10.3 Kjøretøy og drivstoff 7](#_Toc19277603)

[11 Sosiale kontraktsvilkår: 8](#_Toc19277604)

[11.1 Respekt for grunnleggende menneskerettigheter og ILOs kjernekonvensjoner i egen virksomhet og i leverandørkjeden 8](#_Toc19277605)

[11.2 Oppfølging av grunnleggende menneskerettigheter og ILOs kjernekonvensjoner i leverandørkjeden 9](#_Toc19277606)

[12 Samkjøpsproveny 10](#_Toc19277607)

[13 Statistikk og informasjon 11](#_Toc19277608)

[14 Møter 11](#_Toc19277609)

[15 Reklame 11](#_Toc19277610)

[16 Eventuelle andre bestemmelser for leveransen 11](#_Toc19277611)

For denne kontrakten gjelder Standard kontraktsvilkår for Oslo kommunes kjøp av varer (heretter kalt standardvilkårene) med de endringer og suppleringer som følger av denne kontrakten.

# Partenes representanter (standardvilkårene pkt. 2)

|  |  |
| --- | --- |
| For oppdragsgiver | For leverandør: |
| (Virksomheten) | (Virksomheten) |
| Navn:  | Navn:  |
| Adresse: | Adresse: |
| Telefon: | Telefon: |
| E-post: | E-post: |

Angitte e-postadresser skal benyttes som postmottak for elektronisk kommunikasjon mellom partene. Dersom personen oppgitt i tabellen ovenfor byttes ut, skal den annen part straks varsles om dette.

Varsel, krav og andre meldinger som skal gis etter avtalen, skal sendes partenes representanter og avtalte adresser for varsling. Varsel skal gis skriftlig på e-post mellom partene.

# Kontraktsperiode

Avtalen har en varighet på [x år/mnd].

Oppdragsgiver har rett til å forlenge avtalen i ytterligere [x år/mnd] på ellers uendrede vilkår. Utløsning av opsjonen skal varsles skriftlig innen 3 måneder før rammeavtalen utløper.

Hvis saklig grunn kan oppdragsgiver ensidig si opp kontrakten. Oppsigelsestiden er 3

måneder.

# Avrop under rammeavtale

Avrop på rammeavtalen skal gjennomføres som beskrevet i kravspesifikasjonens punkt 2.3

# Leveransen

## Varer

Leveransen omfatter biodrivstoff som spesifisert i kravspesifikasjonen.

# Retur og feilleveranser

Bestiller skal umiddelbart informere Leverandør om feil og mangler ved leveransen. Defekte varer og feilleveringer skal returneres uten omkostninger, og skal erstattes hurtigst mulig.

Ved feilleveranse på grunn av feil i avrop fra Bestiller kreditters hele beløpet minus Leverandørs returavgifter/-frakt.

# Forsikring (standardvilkårene pkt. 4.7)

For leveransen gjelder følgende forsikringer:

* Ansvarsforsikring
* Miljøforsikring

# Underleverandører (standardvilkårene pkt. 4.8)

Følgende underleverandører er avtalt benyttet:

........................................................................... Org.nr./ ……………….

# Pris og betaling (standardvilkårene pkt. 8)

## Pris

Det skal ikke tilkomme ukjente kostnader eller priselementer ved fakturering, slik som ekspedisjonsgebyr, fakturagebyr, toll, skatter, avgifter, bompenger og lignende.

Med mindre annet er angitt i prisbilag, er alle priser oppgitt eksklusive merverdiavgift.

Proveny pålydende 1% av fakturabeløpet skal inkluderes ved fakturering i henhold til betalingsbetingelsene, Jf. punkt 8.4.

Alle priser og nærmere betingelser for det vederlaget som Kunden skal betale for Leverandørens ytelser, fremgår av prisbilag.

## Elektronisk faktura

Leverandøren plikter å sende elektroniske fakturaer i Elektronisk handelsformat (EHF) fra dato for kontraktsinngåelse. Leverandøren må inngå en egen avtale med et aksesspunkt.

Alle fakturaer skal stiles til Oppdragsgiver som EHF til virksomhetens organisasjonsnummer. Hovedorganisasjonsnummeret til bydelen, etaten eller foretaket innmeldt i [**Elma**](https://www.anskaffelser.no/elektronisk-handel/temaer-elektronisk-handel/adresseregister-elmasmp)[**.**](https://www.anskaffelser.no/verktoy/veiledere/mottakere-i-elma#query=&page=1%20) [**Oversikt over organisasjonsnummere til fakturamottakere i Oslo kommune**](https://www.oslo.kommune.no/politikk-og-administrasjon/for-vare-leverandorer/faktura-til-oslo-kommune/organisasjonsnumre-til-fakturamottakere-i-oslo-kommune-article18937.html).

Det spesifiseres på fakturaen hvilket kostnadssted beløpene gjelder. Liste over kostnadssteder blir overlevert ved avtaleinngåelse.

Det skal også angis et ressursnummer på 8 siffer for å sikre mottak hos riktig fakturabehandler. Ressursnummeret må derfor fremkomme over bestillingene.

Dersom Leverandøren ikke oppfyller kravet til e-faktura påløper et gebyr pålydende kroner 100,- per faktura Oppdragsgiver mottar på papir. Det skal utstedes månedlig kreditnota pålydende kroner 100,- for hver faktura Oppdragsgiver mottar på papir

## Fakturaspesifisering

Leverandørens fakturaer skal spesifiseres og dokumenteres slik at de kan kontrolleres av Oppdragsgiver.

Korrekt utfylt faktura skal inneholde følgende opplysninger:

* Avtalenummer, som oppgitt av avtaleforvalter i UKE, i et av feltene under:
	+ Invoice|ContractDocumentReference|ID
	+ Invoice|AccountingCost
* Kontraktens navn: Biodrivstoff
* Navn på etat/foretak: [Fyll inn navn på etat/foretak] har flere kostnadssteder.
* Leverandørens navn
* Leverandørens organisasjonsnummer
* For leverandører registret i MVA-registeret, skal organisasjonsnummer etterfølges av bokstavene MVA.
* Bankkontonummer
* Fakturanummer (unikt for leverandøren)
* Fakturadato
* Forfallsdato
* Leveringssted
* Leveringsdato
* Fakturamottaker:Virksomhetens navn, ikke enhetens (som barnehage eller skole)
* Virksomhetens organisasjonsnummer, ikke enhetens
* Referanse - ressursnummer eller ordrenummer.
* Varelinjetekst, spesifikasjon av ytelsen/varen
* Artikkelnummer (varenummer)
* Artikkelnavn
* Enhetsbeskrivelse (stk, kartong, etc.)
* Enhetspris per varelinje
* Antall enheter per varelinje
* Varelinjebeløp, sum per varelinje. Ikke forskjellige varer i samme linje.
* Fakturabeløp eksklusiv mva.
* Mva. spesifisert beløp. Spesifiseres på de forskjellige mva-satsene.
* Fakturabeløp inkludert mva.

Utenlandkse fakturaer må i tilegg til de generelle kravene over, også inneholde IBAN og BIC (swift)-koder, samt opplysninger om betalingsvaluta.

Krav til fakturavedlegg:

* Base64 kodet
* MIME typer: Pdf, TXT, GIF, TIFF, JPEG, PNG
* Ved overføring av pdf-versjon av faktura SKAL feltet for dokumenttype ha verdien «commercial Invoice»

## Betalingsbetingelser

Betalingsbetingelser; Netto pr 30 dager, regnet fra mottak av korrekt utstedt faktura.

Ved uenighet om kravets berettigelse og/eller ved helt eller delvis frafall av krav, skal

leverandøren sende kreditnota for hele fakturabeløpet, samtidig som det utstedes 2 nye fakturaer for hhv. omtvistet og uomtvistet beløp.

På faktura skal alle priser spesifiseres som i prislisten, samt inneholde veiledende pris, rabatter og pris per enhet. Betalingsbetingelser er per 30 kalenderdager etter mottatt faktura.

Kun korrekt utfylte fakturaer utløser betalingsplikt.

# Dagmulktsatser (standardvilkårene pkt. 10.2)

Dagmulktsatsene i punkt 10.2, 2. ledd i standardvilkårene utgår og erstattes av følgende satser:

Ved forsinket levering er dagmulkt kr. 300 pr. hverdag inntil levering finner sted.

# Miljøbestemmelser

## Miljøpolicy[[1]](#footnote-1)

*(Strykes hvis det ikke er relevant å stille krav til miljøpolicy)*

Leverandørens øverste ledelse skal opprette, implementere og vedlikeholde en miljøpolicy som minimum omfatter produksjon og distribusjon av varene i denne kontrakt og som, innenfor definert omfang av organisasjonens ledelsessystem for miljø:

1. er egnet for formålet og konteksten til organisasjonen, inkludert type, skala og miljøeffektivitet av deres aktiviteter, produkter og tjenester;
2. gir en ramme for å fastsette miljømålene;
3. omfatter et engasjement i beskyttelse av miljøet, inkludert forebygging av forurensning og andre spesifikke forpliktelser som er relevante for organisasjonens kontekst (kan omfatte bærekraftig ressursbruk, reduksjon av klimagassutslipp; og vern av biologisk mangfold og økosystemer);
4. omfatter et engasjement i å overholde samsvarsforpliktelsene[[2]](#footnote-2) sine (lovfestede krav som Leverandøren som organisasjon skal oppfylle, og andre krav som Leverandøren som organisasjon skal oppfylle eller velger å oppfylle);
5. omfatter en forpliktelse til å kommunisere egne samsvarsforpliktelser til underleverandører og følge opp etterlevelse av disse i leverandørkjeden for denne kontrakt.

## Dokumentasjon av ledelsessystem for miljø

*(Strykes hvis det ikke er relevant å stille krav til dokumentasjon av ledelsessystem for miljø)*

Leverandøren skal på forespørsel fra Oppdragsgiver dokumentere hvordan det arbeides med å redusere negativ miljøpåvirkning fra virksomhet knyttet til varene i denne kontrakten, i tråd med samsvarsforpliktelsene i Leverandørens miljøpolicy.

## Kjøretøy og drivstoff

Leverandøren forplikter seg til å benytte de kjøretøyteknologier og/eller drivstofftyper som oppgis i tilbudsbesvarelsen. Nye kjøretøy eller drivstofftyper som introduseres i løpet av kontraktsforholdet skal være minst like klima- og miljøvennlige som opprinnelig avtalt. Antall kjøretøy som benyttes på kontrakten kan økes eller reduseres, så fremt den totale miljøbelastningen ikke påvirkes negativt. Leverandøren kan ikke introdusere kjøretøy som ville ført til en lavere poengsum for tildelingskriteriet. Alle kjøretøy som benyttes på denne kontrakten skal minimum oppfylle euroklasse 6/VI. Oppdragsgiver skal varsles på forhånd ved endringer av kjøretøy eller ved overgang til andre drivstofftyper. Leverandørene skal alltid fremvise en kopi av vognkort på forespørsel fra Oppdragsgiver.

**10.3.1 Hydrogenkjøretøy**

Hvis Leverandøren har forpliktet seg til å benytte hydrogenkjøretøy på denne kontrakten, skal Leverandøren til en hver tid kunne fremlegge dokumentasjon på at fornybar hydrogen er anskaffet. Dokumentasjonen kan blant annet inneholde følgende informasjon: drivstoffprodusent, drivstoffleverandør, mengde, opprinnelse og sertifisering. **10.3.2 Biogasskjøretøy**

Hvis Leverandøren har forpliktet seg til å benytte biogasskjøretøy på denne kontrakten, er hovedregelen at kjøretøyene skal benytte biogass og ikke naturgass som drivstoff. Innblanding av naturgass aksepteres kun hvis 100 % ren biogass ikke er tilgjengelig i markedet. Oppdragsgiver skal informeres hvis dette inntreffer. Leverandøren skal til en hver tid kunne fremlegge dokumentasjon på at biogass er anskaffet. Dokumentasjonen kan blant annet inneholde følgende informasjon: drivstoffprodusent, drivstoffleverandør, mengde, opprinnelse og sertifisering. **10.3.3 Biodiesel**
Hvis Leverandøren har forpliktet seg til å benytte biodiesel på denne kontrakten, skal dette oppfylle EUs bærekraftskriterier\* for biodrivstoff. Leverandøren skal til en hver tid kunne fremlegge dokumentasjon på at biodrivstoff som benyttes er produsert bærekraftig. Dokumentasjonen kan blant annet inneholde følgende informasjon: drivstoffprodusent, drivstoffleverandør, mengde, opprinnelse og sertifisering.
\* § 3-6 til § 3-9 i Forskrift om begrensning i bruk av helse- og miljøfarlige kjemikalier og andre produkter (produktforskriften). **10.3.4 Energieffektiv kjøring**Sjåfører som leverer for eller på vegne av Leverandøren skal ha gjennomført kurs i energieffektiv kjøring (eco-driving eller tilsvarende) i løpet av kontraktens 6 første måneder. Kravet gjelder også for nye sjåfører som tiltrer etter at kontrakten er trådd i kraft. Disse skal gjennomføre tilsvarende kurs innen 6 måneder etter at de har tiltrådt stillingen. Leverandøren skal til en hver tide kunne dokumentere at sjåfører har eller skal gjennomføre kurs og at nye sjåfører er påmeldt kurs.

**10.3.5 Flere samtidige kontraktsforhold**
Hvis Leverandøren har andre samtidige kontraktsforhold med Oppdragsgiver, kan partene i samråd avtale samkjøring/levering for hele eller deler av de ulike kontraktene. Det tillates kun å avvike fra leverandørens tilbudte løsning for transport for denne kontrakten hvis den totale miljøbelastningen blir redusert som følge av en slik endring.

**10.3.6 Endrede leveringsbetingelser**Oppdragsgiver kan i samråd med Leverandøren velge, for hele eller deler av kontrakten, å fravike eventuelle bestemmelser rundt leveringstider/oppdragstidspunkt. Dette for å oppnå en mer effektiv levering ved å unngå kjøring i rushtid eller andre forhold. En slik endring kan ha negative konsekvenser for HMS-forhold og føre til uønsket trafikk og støy mot omgivelser rundt leveringssted/oppdragssted. Det skal undersøkes grundig hvilke konsekvenser dette vil ha for omgivelser/naboer, og deres synspunkt skal tas i betraktning før en slik ordning kan iverksettes.

**10.3.7 Tomgangskjøring**
Leverandøren skal arbeide for å redusere tomgangskjøring til et minimum. Tomgangskjøring skal ikke forekomme på Oppdragsgivers adresser.

**10.3.8 Unntaksbestemmelser**
Oppdragiver kan gi dispensasjon fra hele eller deler av miljøbestemmelsene dersom Leverandøren kan dokumentere at det ikke er praktisk mulig å oppfylle kravet. Dispensasjon skal gis skriftlig, og skal bl.a. beskrive tid og omfang for dispensasjonen.

**10.3.9 Mislighold av miljøbestemmelser**
Hvis Leverandøren ikke oppfyller ett eller flere av miljøkravene eller ikke leverer i henhold til tilbudsbeskrivelse, kan Oppdragsgiver ilegge en dagmulkt for den tiden misligholdet foregår. Dagmulktsats for mindre brudd på miljøbestemmelser utgjør 0,10 ‰ av årlig kontraktsverdi. Dagmulktsats for større brudd på miljøbestemmelser slik som avvik for avtalte kjøretøy- eller drivstoffteknologier utgjør 0,15 ‰ av årlig kontraktsverdi.

Minste verdi for dagmulktsats er kr 1 000 eksklusive merverdiavgift pr. hverdag. Ved gjentatte eller grove brudd på miljøbestemmelser kan Oppdragsgiver heve kontrakten med umiddelbar virkning.

# Sosiale kontraktsvilkår:

## Respekt for grunnleggende menneskerettigheter og ILOs kjernekonvensjoner i egen virksomhet og i leverandørkjeden

Leverandører og underleverandører til Oslo kommune skal respektere grunnleggende menneskerettigheter og ILOs kjernekonvensjoner. Leverandøren plikter å påse at den selv eller underleverandøren ikke kan knyttes til aktiviteter som kan bidra til brudd på grunnleggende menneskerettigheter eller ILOs kjernekonvensjoner. Relevante bestemmelser omfatter blant annet:

* Forbud mot barnearbeid (FNs barnekonvensjon artikkel 32, ILO-konvensjon nr 138 og 182)
* Forbud mot tvangsarbeid/slavearbeid (ILO-konvensjon nr 29 og 105)
* Forbud mot diskriminering (ILO-konvensjon nr 100 og 111)
* Organisasjonsfrihet og retten til kollektive forhandlinger (ILO-konvensjon nr 87 og 98)
* Ingen må utsettes for tortur eller grusom, umenneskelig eller nedverdigende behandling eller straff (FNs Verdenserklæring for menneskerettigheter art. 5)
* Enhver som arbeider har rett til en rettferdig og god betaling som sikrer hans familie og ham selv en menneskeverdig tilværelse, og som om nødvendig blir utfylt ved annen sosial beskyttelse (FNs Verdenserklæring for menneskerettigheter art. 23.3)
* Enhver har rett til hvile og fritid, herunder rimelig begrensning av arbeidstiden og regelmessige ferier med lønn. (FNs Verdenserklæring for menneskerettigheter art. 24)

Kravene angir minimumsstandarder. Arbeidslovgivningen der produksjonen finner sted skal etterleves. Av særlige relevante forhold fremheves lønns- og arbeidstidsbestemmelser, helse-, miljø- og sikkerhetsbestemmelser, lovfestede forsikringer og sosiale ordninger, samt regulære ansettelsesforhold, inklusive arbeidskontrakter. Der hvor konvensjoner og nasjonale lover og reguleringer omhandler samme tema, skal den høyeste standarden alltid gjelde.

Ved brudd på plikter etter denne bestemmelsen skal Leverandøren rette opp de påpekte bruddene innen tidsfrist satt av Oslo kommune. Retting skal dokumenteres skriftlig og på den måten Oslo kommune finner hensiktsmessig.

Alvorlige eller gjentatte brudd på etterlevelse av kravene i kontraktsperioden gir Oppdragsgiver rett til å heve kontrakten. Selv om Leverandøren eller underleverandøren retter, er ikke det til hinder for at Oppdragsgiver kan heve kontrakten. Ved brudd på bestemmelsen kan Oppdragsgiver under enhver omstendighet kreve at Leverandøren skal erlegge den berikelsen Leverandøren har oppnådd gjennom bruddet. Dette gjelder selv om Leverandøren ikke kan bebreides for bruddet.

Oppdragsgiver, eller tredjepart engasjert av oppdragsgiver, kan for å undersøke om kontraktens krav blir oppfylt, gjennomføre revisjon av leverandøren og eventuelle underleverandører i perioden fra kontraktsinngåelse til seks måneder etter at sluttfaktura er betalt. Denne adgangen omfatter også kontrakter og dokumentasjon i underliggende ledd.

Leverandøren skal vederlagsfritt stille nødvendige ressurser og dokumentasjon til disposisjon for Oppdragsgivers kontroll.

Alle avtaler leverandøren inngår for utføring av arbeid under denne kontrakten skal inneholde tilsvarende bestemmelser.

## Oppfølging av grunnleggende menneskerettigheter og ILOs kjernekonvensjoner i leverandørkjeden

Leverandøren plikter å ha innarbeidet retningslinjer som omfatter respekt for grunnleggende menneskerettigheter og ILOs kjernekonvensjoner i egen virksomhet og for leverandørkjeden. Dersom leverandøren bruker underleverandører for å oppfylle denne kontrakten, plikter leverandøren å arbeide aktivt for å sikre at underleverandører etterlever samme krav. Leverandøren plikter å ha skriftlige rutinerfor å systematisere arbeidet med å følge opp og verifisere etterlevelse av kravene i leverandørkjeden.

Leverandøren må gjennomføre regelmessige risikovurderinger knyttet til aktivt arbeid for å hindre brudd på grunnleggende menneskerettigheter og ILOs kjernekonvensjoner i leverandørkjeden. På basis av risikovurderingene, må det gjennomføres kontrolltiltak og rapporteres på konkret oppfølging av underleverandører i hele leverandørkjeden, inkludert beskrives hvordan kontroll, undersøkelser og revisjoner basert på risikovurderinger er gjennomført. På oppfordring fra Oslo kommune skal dette dokumenteres ved

* Oversikt over produksjonsenheter og opprinnelsesland i leverandørkjeden
* Egenrapportering og / eller
* Oppfølgingssamtaler og / eller
* En uavhengig parts kontroll av arbeidsforholdene og / eller
* 3. partssertifisering som SA8000 eller tilsvarende

Ved brudd på plikter etter denne bestemmelsen skal leverandøren rette opp de påpekte bruddene innen tidsfrist satt av Oslo kommune. Retting skal dokumenteres skriftlig og på den måten Oslo kommune finner hensiktsmessig.

Alvorlige eller gjentatte brudd på etterlevelse av kravene i kontraktsperioden gir oppdragsgiver rett til å heve kontrakten. Selv om leverandøren eller underleverandøren retter, er ikke det til hinder for at oppdragsgiver kan heve.

Oppdragsgiver, eller tredjepart engasjert av oppdragsgiver, kan for å undersøke om kontraktens krav blir oppfylt, gjennomføre revisjon av leverandøren og eventuelle underleverandører i perioden fra kontraktsinngåelse til seks måneder etter at sluttfaktura er betalt. Denne adgangen omfatter også kontrakter og dokumentasjon i underliggende ledd.

Leverandøren skal vederlagsfritt stille nødvendige ressurser og dokumentasjon til disposisjon for Oppdragsgivers kontroll.

Alle avtaler leverandøren inngår for utføring av arbeid under denne kontrakten skal inneholde tilsvarende bestemmelser.

# Samkjøpsproveny

Leverandør skal innbetale til Utviklings- og kompetanseetaten 1,0 % av netto omsetningen fra leveranser i henhold til rammekontrakten. Leverandør innberetter tertialvis og innen den 15. januar, 15. mai og 15. september hvert år faktisk netto omsetning i foregående tertial. Innrapportering skjer elektronisk via UKE sin avtaleforvalter.

Utviklings- og kompetanseetaten vil etter dette utstede faktura pålydende provenybeløpet (1,0 % av innrapportert omsetning) med 30 kalenderdagers betalingsfrist. Purregebyr (iht inkassoforskriften) og forsinkelsesrenter (iht forsinkelsesrenteloven) vil påløpe ved for sen betaling.

Statistikken sendes i tillegg elektronisk til kontraktsansvarlig i tråd med oppgitte frister ovenfor.

Dersom avtalte samkjøpsproveny ikke er innberettet innen fristen påløper en dagmulkt pålydende kroner 300,- per hverdag frem til innberetning er foretatt. Påløpt dagmulkt tilkommer på faktura.

# Statistikk og informasjon

Leverandør skal oversende statistikker/rapporter til Utviklings- og kompetanseetaten. Leverandør skal uoppfordret levere statistikker/rapporter til Utviklings- og kompetanseetaten tertialvis og innen den 15. januar, 15. mai og 15. september hvert år i kontraktsperioden.

Dersom avtalte statistikk/rapporter ikke er levert innen fristen påløper en dagmulkt pålydende kroner 300 per hverdag frem til materialet er levert. Påløpt dagmulkt innbetales som egen innbetaling ved neste forfall for innbetaling av samkjøpsprovenyet.

Statistikken skal leveres på elektronisk MS Excel format. Statistikken skal inneholde:

* Omsetning av biodrivstoff i perioden, fordelt på drivstoffkvalitet
* Omsetning fordelt på virksomheter i perioden
* Statistikken skal være fordelt på måneder og tertial

På forespørsel fra Utviklings- og kompetanseetaten skal Leverandør innen 15 virkedager oppgi kontaktinformasjon (inkl e-postadresser for de som er registrert med dette) til alle som har foretatt avrop på kontrakten. Senest 2 måneder før kontrakten løper ut skal Leverandør oversende oversikt over leveransepunkter/kunder med informasjon om adresse, spesielle forhold knyttet til levering, kontaktperson, telefonnummer og e-postadresse.

Leverandør skal også kunne levere annen statistikk som Utviklings- og kompetanseetaten har behov for og som har sammenheng med kontraktens art, dersom Utviklings- og kompetanseetaten ber om dette og det ikke medfører vesentlig ulempe for Leverandør. All statistikkutarbeidelse og oversendelse skal være kostnadsfri for Utviklings- og

kompetanseetaten.

# Møter

Det skal holdes oppstarts- og kontraktsoppfølgingsmøter i avtaleperioden. Hyppighet avtales i oppstartsmøte. Begge parter skal utpeke ansvarlig kontaktperson for kontrakten.

# Reklame

Leverandøren må innhente skriftlig forhåndsgodkjennelse fra Oppdragsgiver dersom Leverandøren ønsker å gi offentligheten informasjon om kontrakten.

# Eventuelle andre bestemmelser for leveransen

*(I det følgende settes inn særskilte kontraktsbestemmelser som ikke fremgår av de generelle vilkårene)*

…………………………………………………………………………………………

…………………………………………………………………………………………

\*\*\*\*\*\*\*\*\*\*\*\*\*\*\*\*\*\*

Dette kontraktsdokumentet med bilag er utferdiget i to eksemplarer, hvorav partene beholder hvert sitt.

Dato: Dato:

..........................................……….. .........................................…………

 Oppdragsgiver Leverandør

[Vedlegg- 2.a Kravspesifikasjon- Pumpe biodrivstoff]

[Vedlegg- 2.b- Kravspesifikasjon- Bulk biodrivstoff]

Vedlegg- 3 Standard kontraktsvilkår for kjøp av varer 15042019

1. Basert på ISO 14001:2015 pkt. 5.2 [↑](#footnote-ref-1)
2. Samsvarsforpliktelser kan oppstå på grunnlag av obligatoriske krav, som gjeldende lover og forskrifter, eller frivillige forpliktelser, som organisasjons- og bransjestandarder, kontraktsforhold, retningslinjer og avtaler med samfunnsgrupper eller frivillige organisasjoner (ISO 14001:2015 pkt. 3.2.9) [↑](#footnote-ref-2)